cyanic-selkie/wikianc huggingface dataset:
ประวัติสโมสรฟุตบอลนิวคาสเซิลยูไนเต็ด
พรีเมียร์ลีก
ในปี 1995-96 นิวคาสเซิลเสริมทีมครั้งใหญ่ โดยดึงตัวผู้เล่นชื่อดังเช่นดาวิด ชิโนลาและเลส เฟอร์ดินานด์มาร่วมทีม พวกเขาเกือบที่จะคว้าแชมป์พรีเมียร์ลีกได้สำเร็จ แต่ก็ทำได้เพียงตำแหน่งรองแชมป์ ทั้งที่ในช่วงคริสต์มาส พวกเขาทิ้งห่างแมนเชสเตอร์ยูไนเต็ดถึง 12 คะแนน เกมที่นิวคาสเซิลพ่ายให้กับลิเวอร์พูลไป 3-4 ที่สนามแอนฟิลด์ในฤดูกาลนี้ ได้รับการโหวตให้เป็นเกมยอดเยี่ยมตลอดกาลของพรีเมียร์ลีกเลยทีเดียว
นิวคาสเซิลเข้าป้ายเป็นอันดับที่ 2 อีกครั้งในปีถัดมา แม้ว่าจะทำการเซ็นสัญญากองหน้าทีมชาติอังกฤษ แอลัน เชียเรอร์ มาร่วมทีมด้วยค่าตัวสถิติโลก 15 ล้านปอนด์ สำหรับฤดูกาล 1996-97 นี้ เป็นที่จดจำของแฟนบอลหลายคน เนื่องจากนิวคาสเซิลได้ถล่มเอาชนะแมนเชสเตอร์ยูไนเต็ดไปด้วยสกอร์ถึง 5-0 เมื่อวันที่ 24 ตุลาคม ค.ศ. 1996
คีแกนลาออกจากตำแหน่งผู้จัดการทีมในเดือนมกราคม ปี 1997 และถูกแทนที่โดยเคนนี ดัลกลิช ซึ่งได้รับเลือกเพื่อมาช่วยแก้ปัญหาเกมรับของทีม ในช่วงครึ่งฤดูกาลหลังของปี 1997-98 ดัลกลิชพานิวคาสเซิลเข้าไปเล่นฟุตบอลยูฟ่าแชมเปียนส์ลีก และพ่ายต่ออาร์เซนอลในรอบชิงชนะเลิศถ้วยเอฟเอคัพไป 0-2 หลังจากนั้น แฟนบอลก็เริ่มที่จะไม่พอใจกับสไตล์การทำทีมที่เน้นเกมรับของดัลกลิช เมื่อบวกกับผลงานที่ตกต่ำลงของทีม เป็นผลให้ดัลกลิชถูกปลดออกจากตำแหน่งในช่วงต้นฤดูกาล 1998-99
รืด คึลลิตก้าวเข้ามารับตำแหน่งผู้จัดการทีมต่อจากดัลกลิช และพาทีมเข้าชิงชนะเลิศเอฟเอคัพอีกครั้ง ก่อนจะพ่ายให้กับแมนเชสเตอร์ยูไนเต็ดไปในที่สุด แต่คึลลิตได้ทำการซื้อตัวผู้เล่นราคาแพงหลายคนที่ล้มเหลวอย่างสิ้นเชิงในพรีเมียร์ลีก เช่นมาร์เซลิโน กองหลังชาวสเปน และซิลวิโอ มาริช มิดฟิลด์โครเอเชีย นอกจากนี้คึลลิตยังมีปากเสียงกับผู้เล่นคนสำคัญหลายคนในทีม ทั้งหมดนี้ประกอบกับการเริ่มต้นฤดูกาล 1999-2000 ได้อย่างเลวร้าย ทำให้คึลลิตถูกกดดันให้ลาออกไป
นิวคาสเซิลตัดสินใจแต่งตั้งเซอร์ บ็อบบี ร็อบสัน อดีตผู้จัดการทีมชาติอังกฤษชาวจอร์ดี เข้ามากู้สถานการณ์ของทีม ซึ่งในขณะนั้นอยู่ในโซนตกชั้น เกมเหย้าเกมแรกของนิวคาสเซิลภายใต้ร็อบสันจบลงด้วยชัยชนะ 8-0 เหนือเชฟฟิลด์ เวนส์เดย์ พร้อมทั้ง 5 ประตูจากกัปตันทีมแอลัน เชียเรอร์ ในช่วงที่ร็อบสันคุมทีม นิวคาสเซิลได้สร้างทีมขึ้นมาใหม่โดยอาศัยนักเตะดาวรุ่งเป็นแกนหลัก ผู้เล่นอย่างคีรอน ดายเออร์, เคร็ก เบลลามี่ และโลรองต์ โรแบร์ ทำให้นิวคาสเซิลกลับมาเป็นทีมระดับหัวแถวของพรีเมียร์ลีกอีกครั้ง ฟุตบอลเกมรุกอันน่าตื่นเต้นของพวกเขาทำให้นิวคาสเซิลทำผลงานได้อย่างยอดเยี่ยมในฤดูกาล 2001-02 จนได้กลับเข้าไปเล่นในรายการยูฟ่าแชมเปียนส์ลีก และได้เข้าไปเล่นในรอบ 8 ทีมสุดท้ายของถ้วยเอฟเอคัพและลีกคัพ
ยุคหลังร็อบสัน
ร็อบสันถูกปลดออกจากตำแหน่งเมื่อวันที่ 30 สิงหาคม ค.ศ. 2004 หลังจากคุมนิวคาสเซิลมานานถึง 5 ปี โดยบอร์ดบริหารชี้แจงเหตุผลว่าเป็นเพราะมีปัญหากับผู้เล่น แกรม ซูเนสส์ถูกเลือกให้มารับช่วงต่อในอีกสองสัปดาห์ถัดมา
ถึงแม้จะเริ่มต้นได้ดี ผลงานของทีมภายใต้ซูเนสส์ก็ตกต่ำลงอย่างรวดเร็ว นิวคาสเซิลจมอยู่ในครึ่งล่างของตารางพรีเมียร์ลีกปี 2004-05 จนถึงเดือนธันวาคม ก่อนจะจบฤดูกาลที่อันดับ 14 ซึ่งเป็นผลงานที่เลวร้ายที่สุดของนิวคาสเซิลในการเล่นฟุตบอลพรีเมียร์ลีก
ในเดือนสิงหาคม ปี 2005 นิวคาสเซิลได้เซ็นสัญญาคว้าตัวไมเคิล โอเวน ดาวซัลโวทีมชาติอังกฤษจากรีล มาดริดมาร่วมทีมด้วยค่าตัวสถิติสโมสร 17 ล้านปอนด์ แต่เนื่องด้วยอาการบาดเจ็บต่อเนื่อง ทำให้โอเวนได้ลงสนามเพียง 10 เกมเท่านั้นในช่วง 6 เดือนแรกกับต้นสังกัดใหม่
ฟอร์มของนิวคาสเซิลยังคงไม่กระเตื้อง เป็นผลให้ซูเนสส์ถูกปลดในเดือนกุมภาพันธ์ปี 2006 หลังพ่ายต่อแมนเชสเตอร์ซิตีไป 0-3 และทำให้เกล็น โรเดอร์ อดีตผู้จัดการทีมของเวสต์แฮม ยูไนเต็ดซึ่งในขณะนั้นทำงานเป็นผู้บริหารทีมเยาวชนของนิวคาสเซิลอยู่ ได้รับการแต่งตั้งเป็นผู้จัดการทีมชั่วคราว นอกจากนี้แอลัน เชียเรอร์ยังได้รับเลือกให้เป็นผู้ช่วยผู้จัดการทีมของโรเดอร์อีกด้วย
ในเกมแรกที่โรเดอร์คุมทีม เชียเรอร์สามารถพังประตูที่ 201 ของเขากับนิวคาสเซิลได้สำเร็จ ทำให้เขาได้รับการจารึกชื่อเป็นดาวซัลโวสูงสุดตลอดกาลของสโมสรแทนที่แจ็คกี มิลเบิร์น เชียเรอร์ปิดฉากชีวิตการค้าแข้งด้วยการยิงประตูคู่ปรับเก่าซันเดอร์แลนด์เมื่อวันที่ 17 เมษายน ค.ศ. 2006 หยุดสถิติของเขาไว้ที่ 206 ประตู
ผลงานของโรเดอร์เหนือกว่าที่สื่อมวลชนคาดหมายกันไว้มาก โดยเขาพานิวคาสเซิลขึ้นไปถึงอันดับ 7 ทำให้ทีมได้เข้าไปเล่นในยูฟ่าอินเตอร์โตโตคัพ ก่อนที่โรเดอร์จะได้รับการต่อสัญญาแบบถาวรเป็นเวลา 2 ปี ในช่วงก่อนเริ่มฤดูกาลใหม่ นิวคาสเซิลสามารถคว้าตัวปีกซ้ายชาวไอร์แลนด์ เดเมียน ดัฟฟ์ จากเชลซี มาด้วยค่าตัว 5 ล้านปอนด์ และยังได้ตัวกองหน้าไนจีเรียน โอบาเฟมี มาร์ตินส์ จากอินเตอร์ มิลาน เข้ามาสวมเสื้อหมายเลข 9 ต่อจากแอลัน เชียเรอร์
แอชลีย์เข้าเทคโอเวอร์สโมสร
ในฤดูกาล 2006-07 แม้ว่านิวคาสเซิลจะสามารถคว้าแชมป์ยูฟ่าอินเตอร์โตโตคัพได้ก็ตาม แต่ก็ถือได้ว่าทำผลงานได้ต่ำกว่ามาตรฐาน จบแค่อันดับ 13 ในพรีเมียร์ลีก จนทำให้โรเดอร์ต้องลาออกจากตำแหน่งผู้จัดการทีมหลังจากจบฤดูกาล และ แซม อัลลาร์ไดซ์ ซึ่งขณะนั้นเป็นผู้จัดการทีมโบลตันวันเดอเรอร์สได้เข้ามารับตำแหน่งแทน โดยหลังจากที่อัลลาไดซ์เข้าดำรงตำแหน่งแล้วนั้น เฟรดดี เชพเพิร์ด ได้ตัดสินใจขายหุ้นให้กับ ไมค์ แอชลีย์ นักธุรกิจเจ้าของกิจการอุปกรณ์กีฬา โดยอัลลาไดซ์ได้ซื้อผู้เล่นมากมายโดยส่วนใหญ่จะเป็นกองหลังคือ เคลาดิโอ กาซาปา เดวิด โรเซนาล ฮาบิบ เบย์ โฆเซ เอ็นริเก รวมถึงในตำแหน่งอื่นๆอย่าง โจอี บาร์ตัน แอลัน สมิธ มาร์ค วิดูกา และ เฌเรมี ด้วย
การกลับมาของคีแกน
อัลลาไดซ์นำทีมชนะโบลตันในนัดแรกของฤดูกาล 3-1 แต่ด้วยความที่ชอบวางแผนโดยเน้นการตั้งรับและฟอร์มการเล่นที่ไม่ดีในช่วงหลังทำให้แฟนบอลไม่พอใจอัลลาไดซ์ ซึ่งทำให้อัลลาร์ไดซ์ต้องแยกทางกับนิวคาสเซิลในที่สุด และเป็นการเข้ารับตำแหน่งผู้จัดการทีมอีกรอบของ เควิน คีแกน อดีตผู้จัดการทีมชุดเอนเตอร์เทนเมื่อหลายปีก่อน โดยการที่คีแกนเข้าคุมทีมในครั้งนี้ทำให้เป็นความหวังสำหรับแฟนบอลขึ้นมาทันที แต่ในการคุมทีมช่วงแรกนั้นคีแกนทำได้ไม่ค่อยดีนักจนเกือบถูกปลดออกจากตำแหน่ง แต่หลังจากนั้นทีมกลับโชว์ฟอร์มการเล่นอย่างยอดเยี่ยม ทำให้ ไมค์ แอชลีย์ เปลี่ยนใจไม่ปลดคีแกน และจบฤดูกาลด้วยอันดับ 12 ของตารางในที่สุด
โดยหลังจากจบฤดูกาลนิวคาสเซิลได้คว้าผู้เล่นมาเสริมทีมมากมาย เช่น ฟาบริซิโอ โคลอชชินี กองหลังทีมชาติอาร์เจนตินา แดนนี กัธทรี กองกลางของลิเวอร์พูล โฮนาส กูเตียร์เรส มิดฟิลล์ริมเส้นทีมชาติอาร์เจนตินา
ตกชั้นสู่เดอะแชมเปียนชิพ
นิวคาสเซิลสร้างความประหลาดใจได้ในนัดแรกของฤดูกาลด้วยการเสมอกับแมนเชสเตอร์ยูไนเต็ด 1-1 และสามารถโชว์ฟอร์มได้อย่างยอดเยี่ยมในช่วงต้นฤดูกาล แต่หลังจากนั้นคีแกนได้ขัดแย้งกับบอร์ดบริหารของสโมสรจึงตัดสินใจลาออกจากตำแหน่ง โดยแอชลีย์ได้แต่งตั้ง คริส ฮิวจ์ตัน รักษาการแทนท่ามกลางความไม่พอใจของแฟนบอล หลังจากที่คีแกนได้แยกทางกับสโมสรนิวคาสเซิลฟอร์มย่ำแย่ลงเรื่อยๆ จนกระทั่งแต่งตั้ง โจ คินเนียร์ ดำรงตำแหน่งผู้จัดการทีมแทนคีแกน โดยหลังจากคินเนียร์เข้าดำรงตำแหน่งฟอร์มของทีมก็ดีขึ้นตามลำดับ แต่ในเวลาไม่นานคินเนียร์มีอาการโรคหัวใจกำเริบ และต้องเข้ารักษาตัวในโรงพยาบาล และทางบอร์ดบริหารก็ได้ให้ฮิวจ์ตันรักษาการแทนอีกครั้ง ช่วงท้ายฤดูกาลนิวคาสเซิลตัดสินใจประกาศแต่งตั้ง แอลัน เชียเรอร์ เข้ารับตำแหน่งผู้จัดการทีม ในช่วง 8 นัดสุดท้ายเพื่อให้หนีตกชั้นได้สำเร็จ แต่ในนัดสุดท้ายของฤดูกาลนิวคาสเซิลบุกไปแพ้แอสตันวิลลา 1-0 ที่วิลลาพาร์ค ทำให้ทีมต้องตกชั้นสู่เดอะแชมเปียนชิพด้วยอันดับ 18 ของตาราง
อาเลสซันโดร สการาโน
อาเลสซันโดร สการาโน (Alessandro Scarano; เกิด 3 กันยายน พ.ศ. 2526) เป็นนักการเมืองชาวซานมารีโนซึ่งดำรงตำแหน่งผู้สำเร็จราชการร่วม ร่วมกับอาเดเล ตอนนีนี ตั้งแต่วันที่ 1 เมษายน พ.ศ. 2566
ชีวประวัติ
อาเลสซันโดร สการาโน เกิดที่บอร์โกมัจโจเร และจบการศึกษาด้านกฎหมายที่มหาวิทยาลัยโบโลญญา
สการาโนเป็นสมาชิกพรรคประชาธิปไตยคริสเตียนมาตั้งแต่ พ.ศ. 2545 เขาดำรงตำแหน่งในสภานิติบัญญัติชุดที่ 27 ของสภาใหญ่สามัญตั้งแต่ พ.ศ. 2551 ถึง พ.ศ. 2555 และอีกครั้งในสภานิติบัญญัติชุดที่ 30 มาตั้งแต่ พ.ศ. 2562 เขาเป็นสมาชิกคณะกรรมาธิการถาวรด้านกิจการภายในและการต่างประเทศประจำสภาสามัญ และหลงใหลเกี่ยวกับการเดินทาง ศิลปะ และโบราณคดี เขาฝึกขี่ม้าจนได้รับชัยชนะจากการแข่งขันชิงแชมป์ซานมารีโน
ในวันที่ 17 มีนาคม พ.ศ. 2566 สภาใหญ่สามัญได้เลือกสการาโนและอาเดเล ตอนนีนี เป็นผู้สำเร็จราชการร่วมแห่งซานมารีโน เริ่มดำรงตำแหน่งตั้งแต่วันที่ 1 เมษายน พ.ศ. 2566 ถึง 1 ตุลาคม พ.ศ. 2566
ปลาหลดม้าลาย
ปลาหลดม้าลาย (zebra spiny eel; ) เป็นปลาน้ำจืดชนิดหนึ่งในสกุลปลาหลด (Macrognathus) วงศ์ปลากระทิง (Mastacembelidae)
มีรูปร่างลักษณะเหมือนปลาหลดทั่วไป แต่มีขนาดลำตัวที่ใหญ่กว่าเล็กน้อย จะงอยปากยื่นแหลมกว่า มีลำตัวสีน้ำตาลแกมเขียว มีจุดเด่นคือ มีลายเป็นบั้ง ๆ สีน้ำตาลเข้มหรือสีดำ เป็นเส้นลายริ้วตลอดทั้งตัว
พบกระจายพันธุ์เฉพาะในลุ่มแม่น้ำสาละวินที่เดียวเท่านั้น มีความยาวโดยเฉลี่ยประมาณ 10-20 เซนติเมตร พบโตเต็มที่ได้ถึง 46 เซนติเมตร เป็นปลาท้องถิ่นที่พบได้บ่อย นิยมนำมาปรุงสดและทำเป็นปลาแห้งบริโภคกันในท้องถิ่น และนิยมเลี้ยงเป็นปลาสวยงาม แต่ไม่พบบ่อยมีขายบ่อยนัก
อะนอฟธัลมัส ฮิตเลริ
อะนอฟธัลมัส ฮิตเลริ (Anophthalmus hitleri; Hitlerjev brezokec)  คือ สปีชีส์ของด้วงถ้ำตาบอดพบได้เพียงใน 5 ถ้ำที่มีความชุ่มชื้นในประเทศสโลวีเนียเท่านั้น ด้วงถ้ำตาบอดนี้อยู่ในสกุลเดียวกับ 41 สปีชีส์อื่น และ 95 วงศ์ย่อยที่ไม่ซ้ำกัน สมาชิกของวงศ์ย่อย (Trechinae) กินสัตว์อื่นเป็นอาหารเหมือนกับวงศ์คาราบิดี้ส่วนใหญ่ ดังนั้นอะนอฟธัลมัส ฮิตเลริทั้งที่โตเต็มที่และตัวอ่อนคาดว่ากินสัตว์ในถ้ำที่เล็กกว่าเป็นอาหาร
ชื่อ
ชื่อวิทยาศาสตร์ของด้วงมาจากนักสะสมชาวเยอรมัน ออสก้า ซีเบลซึ่งขายตัวอย่างของสปีชีส์นี้ที่ไม่เคยถูกบันทึกมาก่อนในพ.ศ. 2476 ชื่อสปีชีส์เป็นการอุทิศให้ อดอล์ฟ ฮิตเลอร์ ซึ่งพึ่งขึ้นเป็นนายกรัฐมนตรีเยอรมนี ชื่อสกุลแปลว่า ไร้ตา ดังนั้น ชื่อสามารถแปลได้ว่า "ผู้ไร้ตาของฮิตเลอร์" ฟือเรอร์นั้นมิได้เพิกเฉยต่อการอุทิศนี้ ทว่าได้ส่งจดหมายให้ซีเบลเพื่อแสดงความรู้สึกขอบคุณ  แม้มีความหมายทางการเมือง เป็นธรรมเนียมของอนุกรมวิธานที่จะไม่เปลี่ยนการตั้งชื่อทวินามของสิ่งมีชีวิต โดยมีข้อยกเว้นกับชื่อทางศาสนา ที่ไม่ควรนำมาตั้งแต่แรก
สปีชีส์นี้ปราศจากลักษณะเด่น เช่น สีอันโดดเด่น หรือหนวด และเป็นที่สนใจของนักสะสมของฮิตเลอร์ และนักสะสมด้วงเพียงเพราะชื่อของมันเท่านั้น
ราฟฟิโนส
ราฟฟิโนส (raffinose) เป็นไตรแซ็กคาไรด์ที่ประกอบด้วยกาแล็กโทส ฟรักโทส และกลูโคส ลักษณะเป็นผลึกของแข็งไม่มีสี มีสูตรเคมีคือ C18H32O16 มีน้ำหนักโมเลกุลคือ 504.438 g/mol บางครั้งราฟฟิโนสอาจพบในรูปผลึกของแข็งสีขาว ไม่มีกลิ่น มีรสหวานประมาณ 10% ของซูโครส ชื่อราฟฟิโนสมาจากคำภาษาฝรั่งเศส raffiner แปลว่า ฟอกหรือทำให้บริสุทธิ์
ราฟฟิโนสเป็นหนึ่งในโอลิโกแซ็กคาไรด์ที่มีแกนเป็นซูโครส เรียกว่า ตระกูลราฟฟิโนสของโอลิโกแซ็กคาไรด์ (raffinose family of oligosaccharides หรือ RFO) RFO เป็นสารอนุพันธ์แอลฟา-กาแลกโตซิลของซูโครสที่พบในพืชหลายชนิด เช่น ถั่ว กะหล่ำปลี กะหล่ำดาว บรอกโคลี หน่อไม้ฝรั่ง และธัญพืชเต็มเมล็ด มนุษย์และสิ่งมีชีวิตอื่น เช่น หมู และสัตว์ปีกไม่สามารถย่อยราฟฟิโนสได้เนื่องจากไม่มีเอนไซม์แอลฟา-กาแล็กโตซิเดส (α-GAL) ที่ใช้ย่อย RFO ทำให้เกิดการหมักหมมในลำไส้ส่วนล่างและทำให้ท้องอืด ในขณะที่สิ่งมีชีวิตที่มีเอนไซม์ α-GAL จะสามารถเปลี่ยนราฟฟิโนสให้เป็นกาแล็กโทสและซูโครสผ่านกระบวนการไฮโดรไลซิส
ราฟฟิโนสและซูโครสใช้เป็นสารพื้นฐานในการผลิตซูคราโลส และเป็นส่วนประกอบในมอยเจอไรเซอร์ พรีไบโอติกส์ และวัตถุเจือปนในอาหาร
ยุทธการที่สะพานโพวิก
ยุทธการที่สะพานโพวิก (Battle of Powick Bridge) เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 23 กันยายน ค.ศ. 1642 ที่เมืองวุร์สเตอร์ในเทศมณฑลวุร์สเตอร์เชอร์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ที่นำโดยเจ้าชายรูเพิร์ตแห่งไรน์ กับฝ่ายรัฐสภาที่นำโดยนายพันนาแทเนียล ไฟนส์ ผลของสงครามครั้งนี้ฝ่ายนิยมกษัตริย์ได้รับชัยชนะอย่างเด็ดขาด ความเสียหายของฝ่ายนิยมกษัตริย์มีผู้เสียชีวิตที่เป็นจำนวนเพียงเล็กน้อย ส่วนฝ่ายรัฐสภามีผู้เสียชีวิต 40 คนและบาดเจ็บอีก 100 คน
พายุบารีจัต
บารีจัต (Parijet; ) เป็นชื่อพายุหมุนเขตร้อนในรายชื่อชุดที่ 1 ลำดับที่ 27 ของมหาสมุทรแปซิฟิกตะวันตกฝั่งเหนือ ส่งโดยสหรัฐ ชื่อพายุในลำดับนี้แต่แรกเริ่มเคยใช้ชื่อ อูตอร์ (Uto̧r; ) มาก่อน แต่ถูกถอนออกไปในฤดูกาล 2556 พายุอูตอร์นั้นอาจหมายถึง
ส่วนพายุบารีจัตนั้นหมายถึง
สังคมวิทยา
สังคมวิทยา (sociology) คือ วิชาที่ศึกษาเกี่ยวกับชีวิตทางสังคมของมนุษย์, กลุ่มคน, และสังคม สิ่งที่สาขาวิชานี้สนใจคือ กฎเกณฑ์ และกระบวนการทางสังคม ที่ยึดเหนี่ยวหรือแบ่งแยกผู้คน ทั้งในสภาวะที่เป็นปัจเจก และในฐานะของสมาชิกของสมาคม, กลุ่ม, หรือสถาบัน
สังคมวิทยาสนใจพฤติกรรมมนุษย์ ในฐานะที่เป็นสิ่งมีชีวิตทางสังคม ดังนั้นการศึกษาทางด้านนี้ จึงครอบคลุมตั้งแต่การวิเคราะห์การพบปะกันของคนที่ไม่รู้จักกันบนท้องถนน ไปจนถึงการศึกษาเกี่ยวกับกระบวนการทางสังคมในระดับโลก
ประวัติ
เมื่อเทียบกับสาขาวิชาอื่น ๆ ในสังคมศาสตร์ เช่น เศรษฐศาสตร์, รัฐศาสตร์, มานุษยวิทยา, หรือจิตวิทยา วิชาสังคมวิทยาจัดเป็นสาขาวิชาที่ค่อนข้างใหม่ อย่างไรก็ตาม ประวัติของการศึกษาด้านนี้ สามารถสืบสาวไปได้ยาวนานโดยมีรากฐานมาจากความรู้ทั่วไปของมนุษย์, ผลงานทางศิลปะ, และปรัชญา
การศึกษาสังคม ในลักษณะที่เป็นสาขาวิชาที่ใช้หลักวิทยาศาสตร์ เริ่มขึ้นเมื่อต้นคริสต์ศตวรรษที่ 19 ซึ่งมีปัจจัยกระตุ้นหลักจากสภาวะความเป็นสมัยใหม่ (modernity) อันเป็นผลมาจากทั้งการปฏิวัติทางอุตสาหกรรม และพัฒนาการทางการเมือง ผลก็คือสภาพสังคมในยุคนั้น เกิดการเปลี่ยนแปลงอย่างมากมาย เช่น เกิดการขยายตัวของเมือง หรือการที่ชนชั้นนายทุนเข้ามามีอำนาจแทนที่เจ้าขุนมูลนาย. ความเปลี่ยนแปลงนี้ ทำให้นักคิดหลายคนพยายามทำความเข้าใจกับสิ่งที่เกิดขึ้น โดยอาศัยวิธีคิดวิเคราะห์เช่นเดียวกับการศึกษาวิทยาศาสตร์ธรรมชาติ
ผู้ที่บัญญัติคำว่า sociology คือ ออกุสต์ คองต์ (Auguste Comte) โดยมีรากศัพท์มาจาก socius ซึ่งเป็นภาษาละตินแปลว่า กลุ่มคน และคำว่า logia แปลว่า การศึกษา คองต์ตั้งเป้าว่าจะเชื่อมรวมศาสตร์ที่ศึกษาเกี่ยวกับมนุษย์ทั้งหมด รวมทั้งประวัติศาสตร์, จิตวิทยา, และเศรษฐศาสตร์. สังคมวิทยาของเขานั้น มีลักษณะร่วมสมัยกับความคิดในคริสต์ศตวรรษที่ 18 กล่าวคือ เขาเชื่อว่าวิวัฒนาการทางสังคมจะมีลักษณะเป็นลำดับขั้น และถ้าเข้าใจลำดับกระบวนการนี้ได้ ก็จะสามารถชี้ทางแก้ปัญหาสังคมได้ด้วย
หนังสือเล่มแรกที่ใช้คำว่า 'สังคมวิทยา' ในชื่อหนังสือเขียนขึ้นในช่วงกลางคริสต์ศตวรรษที่ 19 โดย เฮอร์เบิร์ต สเปนเซอร์ (Herbert Spencer) นักปรัชญาชาวอังกฤษ. ในสหรัฐอเมริกา มีการเรียนการสอนวิชาสังคมวิทยาครั้งแรกที่ มหาวิทยาลัยแห่งรัฐแคนซัส ลอว์เร็นซ์ (University of Kansas, Lawrence) เมื่อ พ.ศ. 2433 (ค.ศ. 1890). สำหรับภาควิชาสังคมวิทยาแบบเต็มรูปแบบที่แรกนั้น ตั้งขึ้นที่ มหาวิทยาลัยชิคาโก โดย Albion W. Small ในปี พ.ศ. 2435 (ค.ศ. 1892) ที่สหรัฐอเมริกา. ส่วนในฝั่งยุโรป ภาควิชาสังคมวิทยาถูกตั้งเป็นที่แรก ที่ฝรั่งเศส เมื่อ พ.ศ. 2438 (ค.ศ. 1895) โดย อีมิล เดอร์ไคหม์ (Emile Durkheim) ในมหาวิทยาลัยบอร์โดซ์ (University of Bordeaux), และต่อมาที่เยอรมนี เมื่อ พ.ศ. 2462 (ค.ศ. 1919) โดย มักซ์ เวเบอร์ (Max Weber) ที่ มหาวิทยาลัยมิวนิก (Lugwig Maximilians University of Munich), และที่โปแลนด์ เมื่อ พ.ศ. 2463 (ค.ศ. 1920) โดย Florian Znaniecki. ส่วนในสหราชอาณาจักร ภาควิชาสังคมวิทยาแห่งแรกนั้น ก่อตั้งภายหลังสงครามโลกครั้งที่สอง
นักทฤษฎีทางสังคมวิทยาในยุคบุกเบิกตั้งแต่ปลายคริสต์ศตวรรษที่ 19 ถึงต้นคริสต์ศตวรรษที่ 20 ได้แก่ คาร์ล มาร์กซ, เฟอร์ดินานด์ โทเอนนีส์ (Ferdinand Toennies), อีมิล เดอร์ไคหม์, วิลเฟรดโด ปาเรโต (Vilfredo Pareto) และ มักซ์ เวเบอร์. ในลักษณะเช่นเดียวกับคองต์ นักคิดเหล่านี้ไม่มีใครเรียกตนเองว่าเป็น 'นักสังคมวิทยา' แท้ๆ งานของพวกเขาศึกษาตั้งแต่เรื่อง ศาสนา การศึกษา เศรษฐศาสตร์ จิตวิทยา ศีลธรรม ปรัชญา และ เทววิทยา. อย่างไรก็ตาม ยกเว้นเพียงมาร์กซ์เท่านั้น ผลงานของพวกเขาที่มีผลมาจนถึงทุกวันนี้ก็เป็นทางด้านสังคมวิทยา และทฤษฎีของพวกเขาหลายๆ อันก็ยังสามารถใช้อธิบายปรากฏการณ์ปัจจุบันได้
เมื่อเริ่มแรก การศึกษาด้านสังคมวิทยาถูกมองว่า ไม่ต่างจากการศึกษาด้านวิทยาศาสตร์ธรรมชาติ เช่น ฟิสิกส์ หรือ ชีววิทยา ดังนั้นเหล่านักคิดด้านสังคมจึงได้นำวิธีการ รวมถึงระเบียบวิธีทางวิทยาศาสตร์มาใช้ โดยแทบไม่มีการปรับเปลี่ยน แนวทางดังกล่าวที่เน้นกระบวนการทางวิทยาศาสตร์ และผลลัพธ์ที่วัดได้ ทำให้สาขาสังคมวิทยาแตกต่างจาก เทววิทยา หรือ อภิปรัชญา แนวคิดนี้ได้รับการสนับสนุนโดยคองต์ ทำให้เกิดระเบียบวิธีวิจัยที่เรียกว่า ปฏิฐานนิยม โดยมีรากฐานมาจากปรัชญาสายธรรมชาตินิยม
กระทั่งสมัยคริสต์ศตวรรษที่ 19 นักวิทยาศาสตร์เช่น วิลเฮม ดิลธี หรือ ไฮน์ริช ริคเคอร์ต ก็ได้ตั้งข้อสงสัยกับการนำแนวคิดปฏิฐานนิยมและธรรมชาตินิยม มาใช้ในการศึกษาสังคม โดยกล่าวว่า โลกธรรมชาตินั้นแตกต่างจากโลกของสังคม ทั้งนี้เนื่องจากสังคมมนุษย์มีลักษณะหนึ่งเดียวบางประการ เช่น การให้ความหมาย, การใช้สัญลักษณ์, การตั้งกฎเกณฑ์และบรรทัดฐาน, และการให้คุณค่า โดยทั้งหมดนี้รวมเรียกว่าเป็นวัฒนธรรม มุมมองนี้ได้ถูกพัฒนาต่อโดย แมกซ์ เวเบอร์ ผู้นำแนวคิดอปฏิฐานนิยม (antipositivism) หรือสังคมวิทยาแนวมนุษย์นิยม ซึ่งวางอยู่บนหลักการที่ว่า สังคมวิทยาต้องมุ่งศึกษาเกี่ยวกับมนุษย์และคุณค่าทางวัฒนธรรม นี่ทำให้เกิดข้อถกเถียง เกี่ยวกับการแบ่งแยกระหว่างงานวิจัยเชิงจิตวิสัยและงานวิจัยเชิงวัตถุวิสัย และก่อให้เกิดการศึกษาด้านอรรถปริวรรตศาสตร์ (hermeneutics)
พายุจ่ามี
จ่ามี (Trà Mi; ) เป็นชื่อพายุหมุนเขตร้อนในรายชื่อชุดที่ 1 ลำดับที่ 28 ของมหาสมุทรแปซิฟิกตะวันตกฝั่งเหนือ ส่งโดยประเทศเวียดนาม พายุจ่ามีนั้นอาจหมายถึง
คอลิน พอเวลล์
คอลิน ลูเธอร์ พอเวลล์ (Colin Luther Powell) เป็นรัฐบุรุษและพลเอกแห่งกองทัพบกสหรัฐเชื้อสายจาเมกา เขาดำรงตำแหน่งเป็นรัฐมนตรีว่าการกระทรวงการต่างประเทศสหรัฐอเมริกาคนที่ 65 ภายใต้รัฐบาลของประธานาธิบดี จอร์จ เอช. ดับเบิลยู. บุช ตั้งแต่ปี 2001 ถึง 2005 และเป็นชาวแอฟริกัน-อเมริกันคนแรกที่ได้ดำรงตำแหน่งดังกล่าว  ระหว่างที่ยังประจำการในกองทัพ เขาได้ดำรงตำแหน่งเป็นที่ปรึกษาความมั่นคงแห่งชาติ (1987–1989), ผู้บัญชาการหน่วยบัญชาการทหารบกสหรัฐ (1989) และประธานคณะเสนาธิการร่วม (1989–1993) ซึ่งมีบทบาทบัญชาการในช่วงสงครามอ่าวเปอร์เซีย ปัจจุบันเขาเป็นกรรมการบริษัทด้านสารสนเทศออนไลน์แห่งหนึ่ง
เขาเกิดในย่านฮาร์เล็ม แถบชานเมืองนิวยอร์กบนเกาะแมนแฮตตันในครอบครัวผู้ลี้ภัยชาวจาเมกาซึ่งมีเชื้อสายมาจากแอฟริกาและสก็อตแลนด์
แหล่งข้อมูลอื่น
1937 2021
กองเรืออูที่ 11
กองเรืออูที่ 11 (11. Unterseebootsflottille; 11th U-boat Flotilla) ได้รับการก่อตั้งขึ้นเมื่อวันที่ 15 พฤษภาคม ค.ศ. 1942 ในแบร์เกน ประเทศนอร์เวย์ กองเรือปฏิบัติการส่วนใหญ่ในทะเลเหนือและต่อต้านขบวนรัสเซีย (ชุดของเจดับเบิลยู-, พีคิว-, คิวพี- และอาร์เอ) ในทะเลอาร์กติก กองเรือได้ปฏิบัติการต่าง ๆ ของเรืออูแบบ VII จนถึงเดือนกันยายน ค.ศ. 1944 เมื่อมีการไหลบ่าเข้ามาของเรือแบบ IX บางส่วนจากประเทศฝรั่งเศส อีกยังเป็นกองเรือเดียวที่เข้าสู่สมรภูมิเรืออูแบบ XXI สำหรับการใช้งานในเชิงปฏิบัติ แต่สงครามสิ้นสุดลงก่อนที่GS อู-2511 จะออกปฏิบัติการ ซึ่งกองเรือถูกยกเลิกเมื่อวันที่ 9 พฤษภาคม ค.ศ. 1945 พร้อมกับการยอมแพ้ของเยอรมัน
อาร์มิน ลุยส์โต
อาร์มิน ลุยส์โต (Armin Luistro) เป็นรัฐมนตรีว่าการกระทรวงศึกษาธิการฟิลิปปินส์คนปัจจุบัน
อาเดเล ตอนนีนี
อาเดเล ตอนนีนี (Adele Tonnini; เกิด 24 มิถุนายน พ.ศ. 2520) เป็นนักการเมืองชาวซานมารีโนซึ่งดำรงตำแหน่งผู้สำเร็จราชการร่วม ร่วมกับอาเลสซันโดร สการาโน ตั้งแต่วันที่ 1 เมษายน พ.ศ. 2566
ประวัติ
อาเดเล ตอนนีนี เกิดที่กรุงซานมารีโน และจบการศึกษาจากสถาบันศิลปะแห่งรัฐอูร์บีโน หลังจากนั้นเธอจึงศึกษาต่อด้านการอนุรักษ์มรดกทางวัฒนธรรมที่มหาวิทยาลัยอูร์บีโน ระหว่าง พ.ศ. 2544 ถึง พ.ศ. 2557 เธอทำงานในสาขานี้ในฐานะเจ้าของธุรกิจงานฝีมือเข้าเล่มหนังสือ
ตอนนีนีเป็นสมาชิกของขบวนการเรเตที่เพิ่งก่อตั้งขึ้นใน พ.ศ. 2555 และทำหน้าที่ในสภาใหญ่สามัญตั้งแต่ พ.ศ. 2562 เธอเป็นตัวแทนของประเทศซานมารีโนในโครงการอาหารโลกและเป็นสมาชิกของคณะกรรมาธิการถาวรด้านกิจการยุติธรรมประจำสภาใหญ่สามัญ เธอหลงใหลในปัญหาสิ่งแวดล้อม รักสัตว์ และมีงานอดิเรกของเธอได้แก่การวาดภาพ การเดินทาง และเครื่องยนต์
ในวันที่ 17 มีนาคม พ.ศ. 2566 สภาใหญ่สามัญได้เลือกเธอและอาเลสซันโดร สการาโน เป็นผู้สำเร็จราชการร่วมแห่งซานมารีโน เริ่มดำรงตำแหน่งตั้งแต่วันที่ 1 เมษายน พ.ศ. 2566 ถึง 1 ตุลาคม พ.ศ. 2566
รัฐประหารในประเทศไนเจอร์ พ.ศ. 2566
'''รัฐประหารในประเทศไนเจอร์ พ.ศ. 2566''' เหตุการณ์ในวันที่ 26 กรกฎาคม พ.ศ. 2566 เกิดการรัฐประหารขึ้นในประเทศไนเจอร์ ซึ่งเจ้าหน้าที่หน่วยอารักขาประธานาธิบดีของไนเจอร์ได้ควบคุมตัวประธานาธิบดีโมฮาเหม็ด บาซูม และนายพล อามาดู อับรามาเน ชีอานี หัวหน้าหน่วยอารักขาประธานาธิบดี ประกาศตนเป็นผู้นำคณะทหารใหม่  กองกำลังของหน่วยอารักขาประธานาธิบดีปิดพรมแดนของประเทศ ระงับสถาบันของรัฐ และประกาศเคอร์ฟิว
นี่เป็นการรัฐประหารโดยกองทัพครั้งที่ 5 นับตั้งแต่ประเทศได้รับเอกราชในปี 2503 และเป็นครั้งแรกนับตั้งแต่ปี 2553
พายุกองเร็ย
กองเร็ย (កង្រី; ชื่อสาวงามในนิทานพื้นบ้านของประเทศกัมพูชา, ชื่อภูเขาในประเทศกัมพูชา) เป็นชื่อพายุหมุนเขตร้อนในรายชื่อชุดที่ 2 ลำดับที่ 1 ของมหาสมุทรแปซิฟิกตะวันตกฝั่งเหนือ ส่งโดยประเทศกัมพูชา พายุกองเร็ยนั้นอาจหมายถึง
เชิงอรรถ
<references group="#"/>
ความเฉื่อย
ความเฉื่อย (inertia) ในทางฟิสิกส์ หมายถึง การต้านการเปลี่ยนแปลงสภาพการเคลื่อนที่ของวัตถุใด ๆ หลักการของความเฉื่อยเป็นหนึ่งในหลักการพื้นฐานของฟิสิกส์ดั้งเดิม ซึ่งนำมาอธิบายการเคลื่อนที่ของสสารและผลกระทบที่สสารนั้นได้รับจากแรงที่มากระทำ คำว่า inertia มาจากภาษาละติน iners หมายถึง เฉื่อยชาหรือขี้เกียจ
กฎของความเฉื่อยอาจเรียกอีกอย่างหนึ่งว่ากฎการเคลื่อนที่ข้อที่หนึ่งของนิวตัน กฎดังกล่าวระบุว่า วัตถุที่ไม่มีแรงภายนอกมากระทำจะเคลื่อนที่ด้วยความเร็วคงที่ กล่าวคือ วัตถุจะเคลื่อนที่ด้วยความเร็วคงตัว (อัตราเร็วเท่าเดิมและทิศทางเหมือนเดิม) จนกว่าจะมีแรงบางอย่างมากระทำต่อวัตถุอันทำให้เกิดการเปลี่ยนแปลงอัตราเร็วและทิศทาง นี่รวมไปถึงวัตถุที่ยังไม่เคลื่อนที่ด้วย (คือมีความเร็วเท่ากับศูนย์) ก็จะหยุดนิ่งอยู่กับที่จนกว่าจะมีแรงบางอย่างมากระทำต่อวัตถุให้เคลื่อนที่ ตัวอย่างเช่น เมื่อรถยนต์จอดนิ่งไม่เคลื่อนที่ ความเฉื่อยของรถยนต์ต้องมากกว่าแรงที่กระทำต่อรถยนต์เพื่อที่จะให้รถยนต์เคลื่อนที่ เมื่อรถยนต์กำลังเคลื่อนที่ จะต้องเพิ่มแรงกระทำกับรถยนต์มากขึ้น เพื่อให้รถยนต์เคลื่อนที่เร็วมากขึ้น และเมื่อต้องการชะลออัตราเร็วของรถยนต์ แรงเบรกจะต้องมากกว่าความเฉื่อยของรถยนต์
อเทลิเยร์โรโรนา: ดิอัลเคมิสต์ออฟอาร์แลนด์
อเทลิเยร์โรโรนา: ดิอัลเคมิสต์ออฟอาร์แลนด์ (Atelier Rorona: The Alchemist of Arland ロロナのアトリエ　～アーランドの錬金術師～ (Rorona no Atorie ~Aarando no Renkinjutsushi~)) เป็นวิดีโอเกมแนวเล่นตามบทบาท พัฒนาโดย Gust Co. Ltd. ตัวเกมวางจำหน่ายครั้งแรกสำหรับเครื่องเพลย์สเตชัน 3 ในวันที่ 25 มิถุนายน 2009 ในญี่ปุ่นและได้วางจำหน่ายอีกครั้งภายใต้ฉลากเดอะเบสต์ (ซึ่งหมายความว่าขายดีที่สุดในญี่ปุ่น) ในวันที่ 23 กันยายน 2010 ตัวเกมวางจำหน่ายในโซนอเมริกาเหนือในวันที่ 28 กันยายน 2010 และวางจำหน่ายในวันที่ 22 ตุลาคม 2010 ในโซนยุโรป และวางจำหน่ายในโซนออสเตรเลียในวันที่ 28 ตุลาคม 2010
อเทลิเยร์โรโรนา เป็นภาคที่สิบเอ็ดในชุดเกม อเทลิเยร์ และยังคงเน้นที่การสังเคราะห์ไอเท็มของชุดเกม ตัวเกมเป็นเกมแรกในชุดเกมที่ได้พัฒนาลงเครื่องเพลย์สเตชัน 3 และยังเป็นเกมแรกในชุดเกมที่ใช้โมเดล 3 มิติเมื่อเทียบกับภาพสไปรต์ 2 มิติในเกมก่อนหน้านี้ ภาคต่อชื่อ อเทลิเยร์โทโทริ: ดิแอดเวนเจอร์ออฟอาร์แลนด์ ซึ่งเกิดขึ้นห้าปีหลังจากเหตุการณ์ใน อเทลิเยร์โรโรนา จบลงได้วางจำหน่ายในญี่ปุ่นในวันที่ 24 มิถุนายน 2010
Gust ได้วางจำหน่ายตัวเกมเวอร์ชันรีเมคในชื่อ อเทลิเยร์โรโรนาพลัส: ดิอัลเคมิสต์ออฟอาร์แลนด์ สำหรับเพลย์สเตชัน 3 และ เพลย์สเตชัน วิตาในวันที่ 21 พฤศจิกายน 2013 ในโซนญี่ปุ่นและโซนตะวันตกในเดือนมิถุนายน 2014 ตัวเกมเวอร์ชันนินเท็นโด 3DS วางจำหน่ายในปี 2015 มีการพอร์ตเกมในชื่อ อเทลิเยร์โรโรนาดีเอกซ์ สำหรับนินเท็นโด สวิตช์และเพลย์สเตชัน 4 วางจำหน่ายในวันที่ 20 กันยายน 2018 ในโซนญี่ปุ่น และในโซนตะวันตกพร้อมกับการวางจำหน่ายบนไมโครซอฟท์ วินโดวส์ในวันที่ 4 ธันวาคม 2018
กีฬายกน้ำหนักในโอลิมปิกฤดูร้อน 2020 – รุ่นน้ำหนักไม่เกิน 109 กิโลกรัม บุคคลชาย
การแข่งขันกีฬายกน้ำหนักในโอลิมปิกฤดูร้อน 2020 – รุ่นน้ำหนักไม่เกิน 109 กิโลกรัม บุคคลชาย เป็น 1 ใน 14 รายการแข่งขันกีฬายกน้ำหนักในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 3 สิงหาคม พ.ศ. 2564 ที่ศูนย์การประชุมนานาชาติโตเกียว การแข่งขันรายการรุ่นน้ำหนักไม่เกิน 109 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 14 คน จาก 14 ประเทศโดยประมาณ
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
การเผาศพ
การเผาศพ หรือ ฌาปนกิจ หรือ การฌาปนกิจศพ คือ การแปรสภาพร่างกายของผู้วายชนม์ด้วยเพลิง เพื่อให้ร่างกายซึ่งเน่าเสียง่ายแปรเป็นเศษอัฐิซึ่งเก็บรักษาไว้ได้นาน อาจทำหลังจากพิธีบำเพ็ญกุศลศพเสร็จสิ้นแล้ว หรืออาจทำก่อนพิธีบำเพ็ญกุศลศพก็กระทำได้ การเผาศพในอดีตนิยมทำในประเทศอินเดีย เนปาล เอเชียตะวันออกเฉียงใต้ และภูมิภาคซึ่งรับวัฒนธรรมอินเดีย แต่ในปัจจุบันนิยมทำกันทั่วโลก การเผาศพเป็นเรื่องต้องห้ามในบางลัทธิศาสนา เช่น ศาสนาอิสลาม ศาสนาโซโรอัสเตอร์
การเผาศพในประเทศไทย อาจแบ่งออกเป็นการเผาในเมรุเปิด กล่าวคือ ใช้ฟืนก่อเป็นแท่นแล้ววางศพด้านบนสุด อีกแบบคือก่อแท่นหรือรางสำหรับวางฟืนแล้ววางศพทับอีกที เมื่อจุดเพลิง เพลิงก็จะลุกไหม้เผาร่างกายของผู้วายชนม์ไปจนหมดพร้อมกับเชื้อเพลิง แล้วกลายเป็นเถ้าถ่านยุบตัวลง หากศพบรรจุในโกศซึ่งทำด้วยโลหะ ก็ใช้วิธีก่อจิตกาธานทำด้วยไม้หรือปูน ด้านบนบรรจุดินเพื่อวางฟืน เหนือฟืนก็จะเป็นตะแกรงสำหรับวางโกศ เมื่อจะเผาก็จะเปิดฝาแล้วสุมเพลิงเข้าไปในโกศจนกระทั่งศพและอัฐิในโกศแตกเป็นชิ้นเล็ก ต่อมาเมื่อบ้านเมืองเจริญขึ้น ได้มีการสร้างเมรุปิด ประกอบด้วยห้องเผาทำด้วยอิฐทนไฟ มีกระบะบรรจุถ่านหรือฟืนติดไว้กับราง ด้านล่างติดล้อให้เข็นเข้าเข็นออกได้ ด้านล่างของรางเมื่อเข็นรางเข้าไปจะเป็นช่องเจาะสำหรับให้เถ้าถ่านตกลงไปยังที่รองรับซึ่งวางไว้ในห้องเบื้องล่าง และต่อมาก็ได้มีการพัฒนาเตาเผาศพซึ่งใช้น้ำมันดีเซลหรือแก๊สธรรมชาติเป็นเชื้อเพลิง โดยมีหัวเผาทำหน้าที่พ่นเพลิงเผาร่างผู้วายชนม์ หัวเผารองสำหรับเผาควันซ้ำ และมีพัดลมสำหรับอัดอากาศเลี้ยงเพลิง เมื่อเผาไปได้ระยะหนึงพนักงานจัดการศพก็จะกวาดอัฐิลงในภาชนะรองรับ หรืออาจจัดการดับกองฟอนตามวิธีปฏิบัติตามสำนักของตน
ในภาษาไทย การเผาศพนั้นเรียกได้หลายคำ อาทิ บุคคลสามัญชนเมื่อวายชนม์ลงแล้ว ใช้ ฌาปนกิจศพ บ้างก็ใช้ ประชุมเพลิงศพ หรือหากได้รับพระราชทานเกียรติยศก็จะใช้ พระราชทานเพลิงศพ พระบรมวงศานุวงศ์เมื่อสิ้นพระชนม์ก็จะได้รับ พระราชทานเพลิงพระศพ ส่วนพระมหากษัตริย์ สมเด็จพระบรมราชินี สมเด็จพระบรมราชชนนี เมื่อเสด็จสวรรคตได้ระยะเวลาหนึ่งก็จะปลูกพระเมรุมาศเพื่อถวายพระเพลิงพระบรมศพ ในงานศพของพระภิกษุสงฆ์ มักใช้ ถวายเพลิงศพ เพื่อแสดงอาการคารวะต่อผู้วายชนม์
กระบวนการเผาศพแบบสมัยใหม่
การเผาศพแบบสมัยใหม่ กระทำในเตาเผาซึ่งก่อจากอิฐทนไฟ คือ อิฐที่ไม่ขยายตัวมากเมื่อได้รับความร้อน และให้มีความร้อนสูงพอสมควรเพื่อทำให้ศพสลายตัวได้ดีในขณะที่ยังคงเศษอัฐิไว้พอสมควร ภายในห้องเผาจะมีหัวเผาซึ่งใช้น้ำมันดีเซล แก๊สธรรมชาติ หรือแก๊สถ่านหิน เตาเผาบางรุ่นมักจะมีประตูกระจกทนไฟสำหรับให้พนักงานจัดการศพสังเกตว่าการเผาเรียบร้อยแล้วหรือไม่ นอกจากนี้ก็มักจะมีช่องเจาะสำหรับขยับร่างกายของผู้วายชนม์ให้ต้องเพลิงเป็นคราว ๆ ได้ การเผาศพนั้นมักจะใช้เวลาแตกต่างกันแล้วแต่ขนาดของร่างกาย โดยมากมักจะใช้เวลา 1 ชั่วโมงครึ่งถึง 2 ชั่วโมง เตาเผาสมัยใหม่มีข้อเสียคือ ไม่ทนทาน หากเผาศพไปได้สักระยะหรือเผาศพจำนวนมาก ๆ ก็มักจะต้องซ่อมแซมเปลี่ยนอิฐที่บุภายในออกหรืออาจต้องเปลี่ยนเตาเผาใหม่
ในต่างประเทศ เช่น สหราชอาณาจักร ศพที่จะเผาจะต้องบรรจุในหีบทำด้วยไม้ กระดาษ หรือวัสดุอื่นซึ่งไหม้ไฟได้เพื่อให้เข็นเข้าสู่เตาเผาได้สะดวก อีกทั้งเพื่อลดโอกาสในการรับสารคัดหลั่ง อาทิ เลือด น้ำเหลือง หนอง น้ำลาย ซึ่งจะเป็นอันตรายแก่พนักงานจัดการศพ บางครั้ง เจ้าหน้าที่ฌาปนสถานอาจอนุญาตให้ญาติผู้วายชนม์สังเกตการนำศพเข้าสู่ห้องเผา ซึ่งถือได้ว่าเป็นข้อบังคับในบางลัทธิศาสนา อาทิ ศาสนาฮินดู ศาสนาเชน ตามกฎข้อบังคับการเผาศพของสหราชอาณาจักรยังระบุด้วยว่า เมื่อเคลื่อนศพมาถึงเมรุแล้วห้ามมิให้เปิดหีบศพ ให้เชิญหีบศพเข้าสู่ห้องเผาทันที นอกจากนี้เมื่อสวดศพได้แล้ว 72 ชั่วโมงต้องทำการเผา และด้วยเหตุที่ห้ามมิให้เปิดหีบศพนี้เอง ก็ทำให้จำเป็นต้องนำโลหะต่าง ๆ ออกจากศพ เช่น เครื่องประดับ ครั้นเผาศพเสร็จสิ้นแล้ว พนักงานจัดการศพมักนำอัฐิ (เศษกระดูก) และอังคาร (เถ้ากระดูกและเถ้าอื่น ๆ) ไปเข้าเครื่องบด ก่อนที่จะนำอัฐิที่บดแล้วมอบคืนแก่ญาติเพื่อจัดการฝัง หรือโปรยต่อไป
การเคลื่อนศพและการเผาหลอก
เมื่อวาระสุดท้ายของพิธีศพมาถึง ศพจะถูกเชิญจากสถานที่ตั้ง ซึ่งอาจจะเป็นบ้านหรือศาลาวัดไปยังเมรุ บางท้องที่อาจกำหนดให้เชิญศพเวียนเมรุในลักษณะอุตราวัฏ 3 รอบ บางท้องที่ไม่เวียน จากนั้นจึงนำศพขึ้นตั้งบนเมรุ หากเป็นศพที่ได้รับพระราชทานโกศ (อาทิ ผู้ได้รับพระราชทานเครื่องราชอิสริยาภรณ์ชั้นสูงสุดและชั้นที่หนึ่งของแต่ละตระกูล บุคคลผู้มีตำแหน่งสำคัญ) จะเชิญหีบขึ้นไปพักไว้ในห้องเผารอการพระราชทานเพลิงศพจริง ส่วนโกศจะเชิญขึ้นไปวางที่จิตกาธานซึ่งเตรียมไว้ด้านหน้า จากนี้ก็จะเป็นพิธีการศพตามแต่ที่บัญญัติรูปแบบไว้ตามประเพณีของท้องถิ่นหรือตามความประสงค์ของผู้วายชนม์ โดยมากมักจะเป็นการสวดพระพุทธมนต์และทอดผ้าบังสุกุล เมื่อปฏิบัติพิธีการเหล่านี้เสร็จแล้ว จึงทำพิธีวางดอกไม้จันทน์ "เผาหลอก" ครั้นผู้ร่วมงานวางดอกไม้จันทน์เสร็จ จึงประกอบพิธีเผาจริงต่อไป
การเผาจริง
การเผาศพในประเทศไทย หากเป็นการเผาในเตาปิด กระบวนการจะคล้ายกับต่างประเทศเป็นส่วนน้อย มีข้อยกเว้นหลายประการ อาทิ
หากเป็นการเผาในเตาเปิด มักจะใช้วิธีก่อเตาขึ้นจากอิฐทนไฟ ลักษณะคล้ายกล่อง ด้านล่างเป็นหีบหรือถาดสำหรับรองรับอัฐิ ถัดขึ้นไปเป็นตะแกรงสำหรับรองรับเชื้อเพลิง บนสุดวางศพ และอาจมีเครื่องกำบังสำหรับป้องกันฝนและลมหรือไม่ก็ได้ บางครั้งอาจเป็นเตาเปิดซึ่งมีเพียงเครื่องรองรับเชื้อเพลิงเท่านั้น หรือกรณีที่ง่ายที่สุดก็จะเป็นเพียงกองฟืนธรรมดา อาจมีเครื่องตกแต่งด้วยหรือไม่ก็ได้ เช่น วอวิมานหรือปราสาท ซึ่งเครื่องตกแต่งเหล่านี้ทำหน้าที่เป็นเชื้อเพลิงด้วยเช่นกัน
การเก็บอัฐิ
เมื่อเผาศพจนบริบูรณ์ดีแล้ว ก็จะต้องจัดเก็บอัฐิให้เรียบร้อย ในบางท้องที่โดยเฉพาะภาคกลาง พนักงานจัดการศพจะนำอัฐิมาประมวลและแปรธาตุเป็นรูปคนนอนหันหัวไปทางทิศตะวันตก จากนั้นจึงนิมนต์พระภิกษุบังสุกุลตาย โดยว่า "อนิจฺจา วต สงฺขารา อุปฺปาทวยธมฺมิโน อุปฺปชฺชิตฺวา นิรุชฺฌนฺติ เตสํ วูปสโม สุโข" แปลความได้ว่า "สังขารทั้งหลายไม่เที่ยง มีความเกิดขึ้นและเสื่อมไปเป็นธรรมดา บังเกิดขึ้นแล้ว ย่อมดับไป ความเข้มไปสงบสังขารเหล่านั้นเป็นสุข" เสร็จแล้วจึงหันหัวคนไปทิศตะวันออก นิมนต์พระภิกษุบังสุกุลเป็น โดยว่า "อจิรํ วตยํ กาโย ปฐวึ อธิเสสฺสติ ฉุฑฺโฑ อเปตวิญฺญาโณ นิรตฺถํว กลิงฺครํ" แปลความได้ว่า "กายนี้อันบุคคลทิ้งแล้ว ไม่มีวิญญาณแล้ว จักนอนทับแผ่นดิน ประดุจท่อนไม้หาประโยชน์มิได้" เสร็จแล้ว จึงเก็บอัฐิจากส่วนต่าง ๆ ของรูปคน เช่นจากหน้าอก 2 ชิ้น จากแขน ขา ศีรษะที่ละหนึ่งชิ้น รวมเป็น 7 ชิ้น หรือตามความต้องการ บรรจุลงในโกศสำหรับเก็บไว้บูชาต่อไป ส่วนอังคารและอัฐิส่วนเกิน จะเก็บไว้ในลุ้งแยกต่างหากเพื่อนำไปโปรย ลอย หรือบรรจุ
การเผาบุพโพ
ในอดีตเมื่อครั้งยังไม่มีการฉีดยารักษาศพ ศพที่บรรจุไว้ในโกศก็จะเกิดการเน่าเปื่อยผุพัง มีบุพโพ (น้ำเหลือง) และโลหิตไหลออกมา เพื่อแก้ปัญหาดังกล่าว จึงมีการบุก้นโกศด้วยตะแกรงให้บุพโพและโลหิตไหลออกผ่านท่อซึ่งทำด้วยไม้ไผ่ทะลุปล้องลงไปในไห เรียกว่า ถ้ำบุพโพ เมื่อจะเผาศพ ก็จะจัดการถอนเครื่องสุกำศพ (คือ ผ้าและเชือกที่มัดศพ) รวมกับบุพโพไปประมวลลงในกระทะซึ่งมีน้ำมันและเครื่องหอม ก่อนจุดไฟเผาจนเหลือแต่เถ้า การเผาบุพโพถือเป็นพิธีภายในเนื่องจากส่งกลิ่นแรงมาก เมื่อบุพโพและเครื่องสุกำไหม้หมดแล้วจึงนำเถ้าบุพโพไปลอยพร้อมกับอังคาร ส่วนศพที่เหลือก็จะบรรจุคืนลงในโกศ เพื่อนำไปประกอบพิธีเผาจริงแยกต่างหากต่อไป การเผาบุพโพนั้นมักกระทำในบรรดาเจ้านายและผู้มีบรรดาศักดิ์บางคน โดยจะแยกบุพโพ เครื่องสุกำศพ และบรรดาสรรพสิ่งของที่เปื้อนออกจากศพบรรจุลงในภาชนะอย่างดี ตั้งกระบวนแห่ไปยังเมรุที่ทำไว้โดยเฉพาะ แล้วจัดการเผาหรือเคี่ยวจนไหม้หมด ในสมัยหลัง เช่นการพระบรมศพสมเด็จพระนางเจ้ารำไพพรรณี พระบรมราชินี และการพระศพสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ได้มีการถวายพระเพลิงพระบุพโพในเตาเผา ณ พระเมรุวัดเทพศิรินทราวาส แทนการเคี่ยวในกระทะแบบเดิม สำหรับศพสามัญชนในอดีตซึ่งบรรจุหีบ มักจะนำไปฝังหรือบรรจุไว้เป็นระยะเวลาหนึ่งให้แห้ง ปราศจากบุพโพที่อาจไหลเยิ้ม ก่อนนำศพซึ่งแห้งดีแล้วไปเผาในฤดูแล้งเพื่อมิให้เป็นการเปลืองเชื้อเพลิง ในสมัยต่อมาเมื่อมีการฉีดยาหรือแช่เย็นศพ การที่จะต้องเผาบุพโพก็หมดความจำเป็นไป
การพระราชทานเพลิงศพ
การขอพระราชทานเพลิงศพแก่ผู้มีสิทธิได้รับ แบ่งออกเป็น 2 ประเภท คือ การพระราชทานเพลิงศพกรณีปกติ และ การพระราชทานเพลิงศพกรณีพิเศษ โดยจะไม่พระราชทานเพลิงศพแก่ผู้ต้องอาญาแผ่นดินและผู้ทำลายชีพตนเอง
ในอดีต ญาติของผู้วายชนม์ที่จะขอพระราชทานเพลิงศพจะต้องไปติดต่อที่ส่วนราชการเจ้าสังกัดของผู้วายชนม์ เพื่อให้ทำหนังสือถึงเลขาธิการพระราชวัง ขอพระราชทานน้ำหลวงอาบศพ เครื่องเกียรติยศประกอบศพ และเพลิงเผาศพ กรณีที่ศพอยู่ในเขตกรุงเทพมหานครและปริมณฑล เจ้าหน้าที่สำนักพระราชวังจะเชิญเพลิงหลวงในโคมเทียน ดอกไม้จันทน์ กระทงข้าวตอกดอกไม้ขมาศพไปในรถยนต์พระประเทียบเพื่อไปปฏิบัติ ณ ฌาปนสถาน เมื่อประธานในพิธีขึ้นสู่เมรุแล้ว จะหยิบกระทงข้าวตอกดอกไม้ขมาศพวางไว้ที่ข้างหีบหรือโกศศพ จากนั้นจึงหยิบดอกไม้จันทน์จุดเทียนที่เจ้าหน้าที่ชูแล้ววางใต้หีบหรือโกศศพ กรณีที่ศพอยู่ต่างจังหวัด จะให้ญาติผู้วายชนม์มารับพระราชทานกล่องเพลิงพระราชทานเพลิงศพ ซึ่งประกอบด้วยดอกไม้จันทน์ เทียนชนวน และไม้ขีดไฟ (ในอดีตใช้ศิลาหน้าเพลิง ) ทั้งหมดบรรจุในกล่องหุ้มด้วยแพรสีดำ เมื่อถึงวันพระราชทานเพลิงศพ จึงให้ประธานในพิธีจุดไม้ขีดไฟแล้วจุดที่เทียนชนวนซึ่งเจ้าหน้าที่ถือไว้ หากผู้วายชนม์เป็นทหารหรือตำรวจก็จะให้เป่าแตรนอนก่อน เมื่อแตรนอนจบ ประธานจึงถือดอกไม้จันทน์จุดไฟที่แล้ววางด้านล่างหีบหรือโกศศพ ขณะนี้หากมีกองเกียรติยศ ก็จะเป่าแตรเพลงคำนับ 1 จบ หรือถ้าเป็นวงโยธวาทิตก็บรรเลงเพลงมหาฤกษ์ต่อด้วยเพลงพญาโศก หากเป็นวงปี่กลองชนะก็จะบรรเลงเพลงสำหรับบท เมื่อประธานลงจากเมรุแล้วจึงอนุญาตให้ผู้ร่วมพิธีขึ้นวางดอกไม้จันทน์ได้
อนึ่ง กรณีผู้วายชนม์เป็นพระมหากษัตริย์ สมเด็จพระบรมราชินี สมเด็จพระบรมราชชนนี และรัชทายาท การเคารพของทหารกองเกียรติยศเมื่อจุดเพลิงจะใช้เพลงคำนับ 3 จบ หรือเพลงสรรเสริญพระบารมี และกรณีที่ผู้วายชนม์เป็นพระบรมวงศ์ จะใช้เพลงคำนับ 2 จบ หรือเพลงมหาชัย
เมื่อเสร็จพิธีการพระราชทานเพลิงศพ (เผาหลอก) แล้ว จึงประกอบพิธีพระราชทานเพลิงศพจริง โดยปฏิบัติเช่นเดียวกับศพทั่วไปแต่จุดด้วยเพลิงหลวงที่จัดเตรียมไว้เมื่อครั้งเผาหลอก เมื่อศพไหม้บริบูรณ์ดีแล้ว จึงประกอบพิธีเก็บอัฐิตามประเพณีนิยมหรือราชประเพณีต่อไป
สำหรับลัทธิศาสนาที่ไม่เผาศพนั้น จะทรงพระกรุณาโปรดเกล้าฯ พระราชทานดินฝังศพ ซึ่งทำด้วยดินสอพองปั้นเป็นก้อนกลม ตากแห้ง แล้วห่อด้วยผ้าขาว มีทั้งหมด 10 คู่ แต่ละคู่จะห่อด้วยผ้าสีขาวหนึ่งลูกและผ้าสีดำหนึ่งลูก ดินพระราชทานนั้นใช้สำหรับวางบนหีบศพก่อนการฝัง (เช่นศพชาวจีนหรือชาวคริสต์) หรือวางบนหลุมศพหลังการฝัง (เช่นศพชาวมุสลิม)
ผลกระทบต่อสิ่งแวดล้อม
การเผาศพก่อให้เกิดผลกระทบต่อสิ่งแวดล้อมมากกว่าการจัดการศพประเภทอื่น โดยเป็นแหล่งของการปล่อยคาร์บอนตลอดจนมลสารนานาชนิดสู่บรรยากาศ แต่มีข้อดีกว่าการฝังศพโดยเฉพาะการฝังศพทั้งหีบหรือการฝังศพแบบมีกล่องคอนกรีตล้อม เพราะใช้พื้นที่น้อยกว่ามาก ในสหรัฐ การฝังศพมักจะต้องมีการขุดหลุม กรุหลุมด้วยคอนกรีต แล้วจึงนำศพลงไปในลักษณะบรรจุ ส่วนในญี่ปุ่น หลุมฝังศพปกติมีราคาสูงมากจนบุคคลทั่วไปไม่สามารถหาเช่าได้ ในกรุงลอนดอน เคยมีการเสนอให้มีการขุดศพเก่าออกแล้วฝังศพใหม่ซ้อนกันหลายชั้นคล้ายกับรถโดยสาร ในบางประเทศเช่นเยอรมนี เมื่อศพถูกฝังไว้จนหมดสัญญาเช่าหลุมฝังศพแล้ว อัฐิจะถูกขึ้นมาจารึกรายละเอียดไว้ที่กะโหลกศีรษะ ก่อนนำไปบรรจุรวมกันในห้องใต้ดิน ในประเทศไทย การฝังศพบุคคลอนาถา หรือบุคคลที่ไม่มีญาติมาขอรับจะฝังไว้ระยะหนึ่งพอให้ศพสำรอกมังสาออก แล้วจึงนำอัฐิที่เหลือไปเผาจนละเอียดก่อนจัดเก็บ พร้อมกับบำเพ็ญกุศลด้วย
การเผาศพหนึ่งศพใช้น้ำมันประมาณ 110 ลิตร และผลิตคาร์บอนไดออกไซด์ประมาณ 240 กิโลกรัมขึ้นสู่ชั้นบรรยากาศ ในสหรัฐ มีการเผาศพปีละประมาณ 1 ล้านศพ คิดเป็นปริมาณคาร์บอนไดออกไซด์ประมาณ 240,000 ตัน ซึ่งมีประมาณพอ ๆ กับบ้านจำนวน 22,000 หลัง
เพื่อเป็นการลดผลกระทบสิ่งแวดล้อม โดยเฉพาะในประเทศเขตหนาว การเผาศพมักอุ่นเตาให้ร้อนตลอดเวลาทำการเพื่อจะได้ไม่ต้องเสียเวลาในการจุดเตาให้ร้อนซ้ำแล้วซ้ำอีก อันเป็นการเปลืองเชื้อเพลิง และมักจะมีข้อกำหนดว่าหากศพมาถึงยังฌาปนสถานก็ให้จัดการเผาเสียทีเดียวในวันนั้น นอกจากนี้ ฌาปนสถานหลายแห่งใช้หีบรองในซึ่งทำด้วยกระดาษทับหีบชั้นนอก เมื่อจะเผาก็จะเชิญหีบรองในพร้อมกับศพออก
การย่อยศพ หรือการเผาเขียว (green cremation) เป็นวิธีการ "เผาศพ" โดยการนำร่างกายของผู้วายชนม์ไปต้มในสารละลายด่างจนกระทั่งมังสาและอวัยวะทั้งหมดย่อยละลายไป เหลือแต่อัฐิ วิธีนี้เป็นการแปรสภาพศพที่เป็นมิตรต่อสิ่งแวดล้อมมากที่สุดในขณะนี้
พีระมิดเมเรนเร
พีระมิดแห่งฟาโรห์เมเรนเร ถูกสร้างขึ้นสำหรับฟาโรห์เมเรนเร เนมติเอมซาฟที่หนึ่ง ตั้งแต่สมัยราชวงศ์ที่หกแห่งอียิปต์ ที่ซักการา โดยมีระยะทางห่างจากพีระมิดเปปิที่หนึ่งทางทิศตะวันตกเฉียงใต้เป็นระยะทาง 450 m และอยู่ใกล้เคียงกับพีระมิดเจดคาเร มีนามร่วมสมัย คือ "ความงดงานของเมเรนเร" หรือ "ความดีเลิศของความประจักษ์เมเรนเร" ปัจจุบันเหลือแต่ซากปรักหักพัง ยากที่จะเข้าไปเนื่องด้วยไม่ได้เปิดสาธารณะ
พีระมิดถูกสร้างขึ้นด้วยความสูง 52.5 m และความยาวของฐาน 78.75 m โดยทำมุมองศา 53°07'48" ทางหลักภายในยาว 250 m โครงสร้างภายนอกสร้างขึ้นมาจากกำแพงอิฐโคลน
จากการสำรวจ พบเพียงที่ฝั่งพระศพอย่างเดียวเท่านั้น จากหลักฐานบ่งชี้ว่าการก่อสร้างพีระมิดหยุดชะงักลงกะทันหัน และไม่สามารถกลับมาสร้างเสร็จให้สมบูรณ์ต่อได้ ด้วยคาดว่าน่าจะเกิดจากปัยจัยการสิ้นพระชนม์ของฟาโรห์
ทางเข้าที่ฝังพระศพนั้นอยู่ทางทิศเหนือ โดยเมื่อลงไปจะเจอกับห้องโถงขนาดใหญ๋ และอีกข้างหนึ่งจะเป็นห้องโถงรอง ด้านขวาของห้องโถงรองจะพบที่ฝังพระศพ ด้านซ้ายจะเป็นห้องเล็ก ๆ อีกห้องหนึ่ง ซึ่งก็คือ ห้องเซอร์แด็ป ภายในห้องฝังพระศพจะพบการตกแต่งด้วยภาพนูนต่ำนูนสูงสีสรรยืนพิงผนัง แม้ว่าจะมีการโจรกรรมภายในพีระมิด แต่สภาพยังคงสมบูรณ์ดีอยู่ เพดานของห้องฝังพระศพถูกสร้างขึ้นตามหลักโหราศาสตร์ และประดับไปด้วยดวงดาว
มาร์ซีลีโอ ฟีชีโน
มาร์ซิลิโอ ฟิชีโน (Marsilio Ficino) (19 ตุลาคม ค.ศ. 1433 - 1 ตุลาคม ค.ศ. 1499) เป็นนักปรัชญายุคฟื้นฟูศิลปวิทยาคนสำคัญชาวอิตาลี ฟิชีโนเป็นนักปรัชญาผู้มีอิทธิพลของลัทธิมนุษยนิยมของยุคฟื้นฟูศิลปวิทยาตอนต้นของอิตาลี นอกจากจะเป็นนักปรัชญาแล้วฟิชีโนก็ยังเป็นนักโหราศาสตร์ และเป็นผู้ฟื้นฟูปรัชญาเพลโตใหม่ (Neoplatonism) และเป็นคนแรกที่แปลงานเขียนทั้งหมดของเพลโตเป็นภาษาละติน สถาบันฟลอเรนทีนที่ก่อตั้งขึ้นเพื่อเป็นการฟื้นฟูปรัชญาของเพลโตเป็นสถาบันที่มีอิทธิพลต่อการวิวัฒนาการของยุคฟื้นฟูศิลปวิทยาในอิตาลีและปรัชญาของยุโรป
อ้างอิง
1433 1499
ริชาร์ด ไรต์ (นักฟุตบอล)
ริชาร์ด เอียน ไรต์ (Richard Ian Wright) เกิดเมื่อวันที่ 5 พฤศจิกายน พ.ศ. 2520 เป็นนักฟุตบอลชาวอังกฤษ เกิดในเมืองอิปสวิช เล่นในตำแหน่งผู้รักษาประตู รวมไปถึงผู้ฝึกสอนผู้รักษาประตู ให้กับสโมสรฟุตบอลแมนเชสเตอร์ซิตี โดยเขาลงเล่นมากกว่า 200 นัด ตั้งแต่ปี พ.ศ. 2538 จนถึง พ.ศ. 2544
เขาย้ายมาลงเล่นในพรีเมียร์ลีก กับอาร์เซนอล ในปี พ.ศ. 2544 หลังจากนั้นได้เซ็นสัญญากับเอฟเวอร์ตัน ในปีถัดมา และใช้เวลา 5 ปี ในการลงเล่นให้กับเอฟเวอร์ตัน และล่าสุดกับแมนเชสเตอร์ซิตี ซึ่งเขามาอยู่กับสโมสรด้วยการไม่มีค่าตัว ในวันที่ 31 สิงหาคม พ.ศ. 2555
ประเทศเนเธอร์แลนด์ในโอลิมปิกเยาวชนฤดูร้อน 2014
ประเทศเนเธอร์แลนด์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเนเธอร์แลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 41 คน ใน 13 ชนิดกีฬา ผลการแข่งขันครั้งนี้ประเทศเนเธอร์แลนด์ได้รับเหรียญรางวัลแบ่งเป็น 1 เหรียญทอง 4 เหรียญเงิน และ 5 เหรียญทองแดง รวมทั้งหมด 10 เหรียญ
กรีฑา
ผลการแข่งขันดังนี้ :
แบดมินตัน
ผลการแข่งขันดังนี้ :
กริกอรี รัสปูติน
กรีกอรี ยิฟีเมอวิช รัสปูติน (Григорий Ефимович Распутин; ; 21 มกราคม ค.ศ. 1869 – 30 ธันวาคม ค.ศ. 1916) เป็นนักรหัสยลัทธิชาวรัสเซีย และเป็นผู้ที่เรียกตัวเองว่า ผู้ศักดิ์สิทธิ์ ซึ่งได้ตีสนิทกับราชวงศ์ของจักรพรรดินิโคลัสที่ 2 จักรพรรดิพระองค์สุดท้ายแห่งรัสเซีย และได้รับอิทธิพลเป็นอย่างมากในสมัยจักรวรรดิรัสเซียตอนปลาย
ชีวิตช่วงต้น
กริกอรี รัสปูตินเกิดในหมู่บ้านชาวนาเล็กๆที่มีฐานะค่อนข้างดี บริเวณ Pokrovskoye เมือง  Tobolsk, Guberniya (ปัจจุบันคือเขตแดน Yarkovsky ใน  Tyumen Oblast)
Yefim Yakovlevich Rasputin (หรือในนาม Efim Yakovlevich Rasputin) กับภรรยาของเขา  โดยทั้งสองได้ทำการปฏิบัติตามขนบประเพณีอย่างถูกต้อง และกำเนิดเด็กชายที่มีนามว่า Grigory (กริกอริ)
หนึ่งวันต่อมา เด็กชายกริกอริได้รับให้มีตั้งชื่อใหม่ หลังจาก Gregory of Nyssa ได้จัดงานเลี้ยงฉลองเมื่อวันที่ 10 มกราคม (แต่ไม่ทราบปี) ให้มีมติตั้งชื่อเด็กชายใหม่เพราะเกรงว่าชื่อดูไม่เหมาะสม
กริกอริเกิดในลำดับคนที่ห้าจากทั้งหมดเก้าคน กริกอริเป็นคนที่ไม่สนใจในการศึกษา ; จากการสำรวจในปี ค.ศ. 1897 พบว่าประชาชนในหมู่บ้านส่วนมากเป็นผู้ไม่รู้หนังสือ)
ในเมือง Pokrovskoye เด็กชายรัสปูตินถูกมองว่าเป็นคนนอกในหมู่บ้านนี้ เรื่องเล็กน้อยๆในวัยเด็กถูกส่งผ่านต่อยอดมายังลูกสาวของเขา มาเรีย
ในวันที่ 2 กุมภาพันธ์ ค.ศ. 1887 กริกอรีคบภรรยาที่มีอายุน้อยกว่าตนเองถึง 3 ปี Praskovia Fyodorovna Dubrovina โดยทั้งคู่ได้มีลูกด้วยกันสามคน ได้แก่ ดิมิตรี (Dmitri), วัววารา(Varvara) และ มาเรีย (Maria) ลูกชายของเขาเสียชีวิตในเยาววัยเมื่อปี ค.ศ. 1892
กริกอริออกจากหมู่บ้าน และลาจากญาติของเขา เขาใช้เวลาอยู่หลายเดือนในการอยู่วัดใน Verkhoturye Spiridovich หลังการเสียชีวิตของหลานกริกอริ โดยวัด Verkhoturye มีฤๅษีนามว่า Brother Makary ที่มีอิทธิพลสำคัญต่อกริกอริ และทำให้กริกอรีได้เปลี่ยนแปลงทัศนคติด้านลบต่างๆ หลังจากที่เขาได้กลับบ้านไปเขาได้เรียนรู้อะไรมากมาย และนั้นทำให้กริกอริเปลี่ยนความคิดขึ้นมาใหม่
ก้าวสู่ชีวิตทางศาสนา
รัสปูตินอ้างว่าการประจักษ์มาของพระแม่แห่งคาซันนำเขาไปสู่ชีวิตความศรัทธาด้านศาสนา ในช่วงราวปีค.ศ. 1893 เขาได้เดินทางมายังภูเขา Athos แต่เขานั้นตกใจอย่างสุดขีดและทำให้กระจ่างขึ้นมา ในขณะที่เขาบอก Makary
ในปี ค.ศ. 1900 เขาระบุว่าเป็น strannik (ผู้แสวงบุญทางศาสนาในรัสเซีย), นักบุญพเนจร อย่างไรก็ตามรัสปูตินมักจะกลับบ้านมาช่วยเหลือครอบครัวในการเก็บเกี่ยวผลผลิต และได้รับถูกเรียกว่า ผู้มาใหม่ , yurodiviy (คนโง่เขลาที่ศักดิ์สิทธิ์) โดยเหล่าผู้ติดตามที่เชื่อว่าสามารถจะหยั่งรู้และรักษาผู้คนได้ , แต่ถึงกระนั้นรัสปูตินก็ยังยืนยันว่าเขาไม่ใช่ที่ปรึกษาในคริสตจักรภาคตะวันออกหรือครูสอนเกี่ยวกับศาสนา (ภาษาอังกฤษ : starets) , โดยรัสปูตินนั้นพยายามที่จะเรียนรู้ภาษาไซบีเรียอยู่หลายครั้ง แต่กระนั้นก็ไม่สามารถทำให้รัสปูตินเข้าใจภาษาไซบีเรียได้อยู่ดี  และการเทศนาหลักธรรมสอนที่ไม่บ่อยนัก
ในปี ค.ศ. 1903 เขาใช้เวลาส่วนมากอยู่ในเคียฟซึ่งเขาได้ไปเยี่ยมเยือนวัด Monastery of thé Caves (ซึ่งปัจจุบันปลี่ยนชื่อเป็น Kiev Pechersk Lavra) ในเมือง Kazan ซึ่งเขาได้ดึงดูดความสนใจแก่เหล่าพวกบาทหลวงและสมาชิกชั้นสูงต่างๆ
รัสปูตินได้เดินทางไปยังเมืองหลวงเพื่อพบปะกับ John of Kronstadt, Pierre Gilliard ได้เขียนไว้ว่ารัสปูตินได้เดินทางมาถึงในปี ค.ศ. 1905 , M. Nelipa คิดว่าฤดูใบ้ไม้ผลิจะเกิดขึ้นในปีค.ศ. 1904 Iliodor (เป็นชื่อนามแฝงของ Sergei Trufanov ซึ่งเดิมเป็นนักโบสถ์ซึ่งมารู้จักกับรัสปูตินแล้วก็ได้มาแต่งหนังสือชีวประวัติในบั้นปลายชีวิต) เชื่อว่าฤดูใบ้ไม้ผลิจะมาตอนปีค.ศ. 1903 ประมาณธันวาคม เขาได้แนะนำให้รู้จักกับ Ivan Stragorodsky อธิการบดีของ Theological Faculty (เป็นโรงเรียนสอนศาสนา), รัสปูตินพักอยู่ที่ Alexander Nevsky Lavra ชั่วคราว, และเขาก็พบกับ Hermogenes และ Theophanes of Poltava ผู้ที่ศรัทธาในด้านจิตวิทยาของรัสปูตินและความเฉียบแหลมคมของเขา , รัสปูตินถูกเชื้อเชิญโดยเจ้าหญิงมิลคา (ภาษาอังกฤษ :Princess Milica of Montenegro) จากเมืองประเทศมอนเตเนโกร และเจ้าหญิงอนาตาเซีย (ภาษาอังกฤษ : Princess Anastasia of Montenegro) แห่งประเทศมอนเตเนโกร ซึ่งเป็นน้องสาวของเจ้าหญิงมิลคาเอง ซึ่งเจ้าหญิงอนาตาเซียมีความสนใจในเวทมนตร์เปอร์เซีย เจตนิยมและการใช้เวทมนตร์คาถา เจ้าหญิงมิลคาได้นำเสนอเรื่องรัสปูตินไปยังซาร์นีโคลัสที่ 2 แห่งรัสเซีย และภรรยาของอเล็กซานเดอร์ในวันที่ 1 พฤศจิกายน ค.ศ. 1905.
ก่อนที่จะมีการประชุมกับรัสปูติน, ซารนิโคลัสที่ 2 แห่งรัสเซียต้องรับมือกับสงครามรัสเซีย-ญี่ปุ่น , วันอาทิตย์ทมิฬ , การปฏิวัติรัสเซีย พ.ศ. 2448 มีเหตุชุลมุนมากมายหลายที่และการพังทลายของตึกต่างๆ บริเวณในเมืองที่ไม่มีไฟฟ้าเข้าถึงเหล่าจักรพรรดิ์และผู้มีอำนาจทั้งหลายถูกบังคับ เมื่อวันที่ 17 โดย Sergei Witte ได้ออกลงนามแถลงการณ์เมื่อเดือนตุลาคม ซึ่งจะเป็นการยอมรับที่จะได้สถาปนารัฐดูมาและจะให้เป็นส่วนหนึ่งของเขาในระบอบผเด็จการ หกเดือนต่อมา Sergei Witte ได้ถูกรับเลือกให้เป็นนายกรัฐมนตรี, แต่ถูกปกครองที่แท้จริงคือนายพล Dmitri Trepov
รักษาอเล็กซานเดอร์
"... ในวันที่ 15 ธันวาคม, รัสปูตินขอร้องอ้อนว่าต่อพระเจ้าซาร์, เกี่ยวกับการเปลี่ยนชื่อของเขาอย่างถูกต้องตามกฎหมาย. กริกอริอธิบายว่าสมาชิกในครอบครัวหกคน ในเมือง Pokrovskoye ไม่ชอบนามสกุลรัสปูติน, และนี่คือสิ่งที่สร้างขึ้น การแบ่งประเภทก็อาจนำไปสู่ความโกลาหลได้ รัสปูตินถามนิโคลัส "วิธีที่จะยุติความหยุ่งเหยิงโกลาหลครั้งนี้ได้ด้วยควรอนุญาตให้ผมเปลี่ยนชื่อและลูกหลานใช้ชื่อว่า Rasputin-Novyi (Новый ซึ่งหมายถึง รัสปูตินคนใหม่ หรือ รัสปูตินแบบใหม่.""
ในเดือน เมษายน ค.ศ. 1907 รัสปูตินถูกเชื้อเชิญอีกครั้งโดย Tsarskoye Selo, ในครั้งนี้เพื่อพบกับ Tsarevich Alexe ซึ่งเป็นเด็กที่มีอาการบาดเจ็บจากโรคฮีโมฟีเลียบี, ซึ่งแน่นอนไม่เป็นที่รู้กันอย่างสาธารณะว่ารัชทายาทจะติดโรคฮีโมฟีเลียบี โดยโรคนี้ค่อนข้างจะแพร่หลายในพระบรมวงศานุวงศ์ในแถบยุโรป. เมื่อแพทย์ไม่รักษาได้จึงทำให้เกิดความหมดหวัง Tsarina นั้นยังคงรอคอยความช่วยเหลือจากใครสักคน โดยเธอได้สูญเสียแม่ ,พี่ชาย, น้องสาว เมื่อเธอยังเป็นเด็ก รัสปูตินบอกสามารถที่จะรักษาได้โดยการอธิษฐานภาวนาแด่พระเจ้า ซึ่งนั้นทำให้ญาติของเธอมีอาการดีขึ้นอย่างเห็นได้ชัด และก็ช่วยเบาบางจิตใจของเด็กและอาการได้อย่างดี ซึ่งก่อนหน้านี้มีการคาดการณ์จากหมอว่าเธอจะตายในเร็ววัน โดย Tsarevich แสดงให้เห็นสัญญาณของการฟื้นตัวอย่างมีนัยสำคัญ
เชิงอรรถ
ก.  ที่ถูก คำ "Rasputin" ตามสำเนียงรัสเซีย อ่านว่า "ระสฺปูติน" ("ระ-สฺปู-ติน") โดย "ระ" กับ "สฺปู" นั้นเป็นคนละพยางค์กัน (/rʌˈsputyɪn/; Ra·spu·tin) ส่วนสำเนียงอังกฤษว่า "แรสพฺยูทิน" (ræˈspyutɪn) อนึ่ง ชื่อเต็มคือ "Grigori Yefimovich Rasputin" นั้น สำเนียงรัสเซียว่า "กริกอรี ยิฟีเมอวิช ระสฺปูติน" (/gryɪˈgɔryi yɪˈfyiməvyɪtʃ rʌˈsputyɪn/) ส่วนสำเนียงอังกฤษว่า "กริกอรี อิฟีเมอะวิช แรสพฺยูทิน" (/grɪˈgɔri ɪˈfiməvɪtʃ ræˈspyutɪn/)
การเปรียบเทียบยศทหารแวร์มัคท์
ตารางนี้แสดง การเปรียบเทียบยศทหารนาซีเยอรมนี โดยเทียบกับยศของ แวร์มัคท์ และ กำลังกึ่งทหารของพรรคนาซี ซึ่งบังคับใช้ระหว่าง ค.ศ. 1933 ถึง ค.ศ. 1945
ปลาหลดหลังจุด
ปลาหลดหลังจุด หรือ ปลาหลดลายจุด เป็นปลาน้ำจืดชนิดหนึ่งในสกุลปลาหลด (Macrognathus) วงศ์ปลากระทิง (Mastacembelidae)
โฆเซ ซูไลมัน
โฆเซ ซูไลมัน (José Sulaimán) อดีตประธานสภามวยโลก (ดับเบิลยูบีซี) ชาวเม็กซิโก
ปลาหลดหลังจุด
มีรูปร่างเหมือนปลาชนิดอื่น ๆ ที่อยู่ในสกุลปลาหลด โดยเฉพาะอย่างยิ่งชนิด M. siamensis แต่มีรูปร่างเรียวกว่า มีลายที่ลำตัวบนพื้นลำตัวสีน้ำตาลเขียวตัดกันไปตลอดทั้งลำตัว และมีจุดครึ่งวงกลมสีดำที่บริเวณใต้ครีบหลังประมาณ 7-8 จุด มีครีบก้นที่เชื่อมต่อเป็นอันเดียวกันกับครีบหลังและครีบท้อง เหมือนปลาในสกุลปลากระทิง (Mastacembelus)
โฆเซ ซูไลมัน
ประวัติ
ซูไลมันเกิดเมื่อวันที่ 30 พฤษภาคม พ.ศ. 2474 ที่เมืองซิวดัดวิกโตเรีย รัฐตาเมาลีปัส ประเทศเม็กซิโก มีชื่อเต็มว่า โฆเซ ซูไลมัน ชันโยน (José Sulaimán Chagnón) มีเชื้อสายเลบานอนและซีเรีย เนื่องจากบิดาเป็นชาวเลบานอนที่อพยพมาอยู่ที่เม็กซิโก ในปี พ.ศ. 2463 ส่วนมารดาเป็นเป็นชาวซีเรียที่อพยพมาอยู่ที่เม็กซิโก
ปลาหลดหลังจุด
มีขนาดความยาวประมาณ 19 เซนติเมตร พบกระจายพันธุ์เฉพาะในลุ่มแม่น้ำโขงและสาขาเท่านั้น จัดว่าเป็นปลาที่พบได้บ่อยและชุกชุมในท้องถิ่น
โฆเซ ซูไลมัน
ประวัติ
ในวัยเด็ก ซูไลมันชื่นชอบการชกมวยสากลมาก รวมทั้งเป็นนักมวยเองด้วยในวัยรุ่น และได้คลุกคลีอยู่กับวงการมวยมาโดยตลอด จนกระทั่งได้เข้าร่วมเป็นสมาชิกสภามวยโลก และได้รับเลือกจากเสียงข้างมากให้เป็นประธานสภามวยโลกมาตั้งแต่วันที่ 5 ธันวาคม พ.ศ. 2518 และได้รับเลือกอีกหลายสมัยต่อเนื่องมายาวนานกว่า 30 ปี
นอกจากนี้แล้ว ซูไลมันยังเป็นบุคคลที่ริเริ่มแนวคิดใหม่ ๆ ให้แก่วงการมวยระดับโลก เช่น การให้มีการชิงแชมป์เฉพาะกาล ในกรณีที่แชมป์โลกตัวจริงไม่อาจชกเคลื่อนไหวได้, การให้มีสถาบันมวยสำหรับนักมวยหญิง, การชิงแชมป์เข็มขัดเงิน, การสนับสนุนมวยไทยในสภามวยโลก และการให้เปิดเผยคะแนนเมื่อครบ 4 ยก เพื่อความโปร่งใสในการแข่งขัน เป็นต้น
และได้รับการบรรจุชื่อลงในหอเกียรติยศของสภามวยโลกในกลางปี พ.ศ. 2553
โฆเซ ซูไลมัน มีความสัมพันธ์ที่ดีกับประเทศไทย โดยได้เคยเดินมายังประเทศไทยหลายครั้ง รวมทั้งได้เคยเข้าเฝ้าฯ พระบาทสมเด็จพระปรมินทรมหาภูมิพลอดุลยเดช และสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เพื่อทูลเกล้าฯ ถวายเหรียญรางวัลเกียรติยศของสถาบัน ในฐานะที่ทรงสนับสนุนวงการมวยมาอย่างต่อเนื่อง รวมทั้งเคยได้รับปริญญาดุษฎีบัณฑิตกิตติมศักดิ์จากมหาวิทยาลัยราชภัฏบ้านสมเด็จเจ้าพระยา ในฐานะบุคคลที่ประสบความสำเร็จในวงการกีฬา ซึ่งซูไลมันมีแนวความคิดที่จะผลิตหลักสูตรมวยไทยลงในหลักสูตรทางการศึกษาระดับปริญญาตรี เป็นศาสตร์การต่อสู้ป้องกันตัวในสถาบันอุดมศึกษาทั้งของไทยและเม็กซิโกอีกด้วย
โฆเซ ซูไลมัน เสียชีวิตด้วยวัย 82 ปี ที่ศูนย์การแพทย์โรนัลด์ เรแกน ยูซีแอลเอ ในลอสแอนเจลิส สหรัฐอเมริกา ด้วยโรคหัวใจที่ป่วยมานาน เมื่อวันที่ 16 มกราคม พ.ศ. 2557
รัฐกองทัพแห่งชาติโรมาเนีย
รัฐกองทัพแห่งชาติโรมาเนีย (Statul Național Legionar) เป็นช่วงเวลาของการปกครองแบบฟาสซิสต์รวบอำนาจเบ็ดเสร็จของราชอาณาจักรโรมาเนียระหว่างวันที่ 14 กันยายน ค.ศ. 1940 ถึงวันที่ 14 กุมภาพันธ์ ค.ศ. 1941 โดยมีอียอน อันตอเนสกู พร้อมด้วยกลุ่มผู้พิทักษ์เหล็กเป็นผู้กุมอำนาจในประเทศ การเมืองของโรมาเนียในสมัยนี้มีลักษณะเป็นลัทธิเหนือชาตินิยม ต่อต้านยิวและคอมมิวนิสต์อย่างรุนแรง แม้ว่ากลุ่มผู้พิทักษ์เหล็กจะเป็นส่วนหนึ่งของรัฐบาลโรมาเนียอยู่ก่อนแล้วตั้งแต่วันที่ 28 มิถุนายน ค.ศ. 1940 แต่หลังจากการครอบงำรัฐบาลอย่างสมบูรณ์เมื่อวันที่ 14 กันยายน ได้นำไปสู่การประกาศจัดตั้งรัฐกองทัพแห่งชาติขึ้นในวันเดียวกัน
เมื่อวันที่ 27 กันยายน ค.ศ. 1940 โรมาเนียถอนตัวออกจากกติกาสัญญาบอลข่าน ในวันที่ 8 ตุลาคม กองทัพเยอรมันประมาณ 500,000 นาย เริ่มข้ามพรมแดนโรมาเนีย ในวันที่ 23 พฤศจิกายน โรมาเนียเข้าร่วมฝ่ายอักษะอย่างเป็นทางการ ในวันที่ 27 พฤศจิกายน อดีตบุคคลสำคัญหรือข้าราชการชั้นสูง 64 คน ถูกสังหารโดยกลุ่มผู้พิทักษ์เหล็กในการสังหารหมู่ที่ชีลาวา กฎหมายต่อต้านยิวที่มีอยู่เดิมแล้วได้รับการขยายขอบเขตมากขึ้น โดยมีการเวนคืนทรัพย์สินที่ชาวยิวชนบทเป็นเจ้าของเมื่อวันที่ 4 ตุลาคม ตามมาด้วยสิทธิในป่าไม้เมื่อวันที่ 17 พฤศจิกายน และท้ายที่สุดเป็นเสรีภาพการขนส่งทางน้ำเมื่อวันที่ 4 ธันวาคม
อำเภอเปอกัน
เปอกัน (Pekan) เป็นอำเภอที่อยู่ทางตะวันออกของรัฐปะหัง ประเทศมาเลเซีย มีชายแดนทางเหนือติดกับอำเภอกวนตัน ทะเลจีนใต้ทางตะวันออก อำเภอมารันทางตะวันตก และอำเภอรมปินทางใต้
รัฐกองทัพแห่งชาติโรมาเนีย
เมื่อวันที่ 20 มกราคม ค.ศ. 1941 กลุ่มผู้พิทักษ์เหล็กพยายามรัฐประหารและสังหารชาวยิวในบูคาเรสต์ แต่อันตอเนสกูสามารถปราบปรามรัฐประหารได้สำเร็จภายในสี่วัน เป็นเหตุให้กลุ่มผู้พิทักษ์เหล็กถูกบังคับออกจากรัฐบาล ฮอรียา ซีมา ผู้นำกลุ่มผู้พิทักษ์เหล็ก และหน่วยทหารที่ภักดีจำนวนมากลี้ภัยไปยังเยอรมนี ในขณะที่ผู้สนับสนุนคนอื่น ๆ ถูกจับกุม อันตอเนสกูจึงประกาศยกเลิกรัฐกองทัพแห่งชาติลงอย่างเป็นทางการเมื่อวันที่ 14 กุมภาพันธ์ ค.ศ. 1941
อำเภอเปอกัน
ประชากร
จำนวนประชากรมาจากกระทรวงสถิติมาเลเซีย สำมะโน ค.ศ. 2010
เขตการปกครอง
อำเภอเปอกันแบ่งออกเป็น 11 ตำบล ดังนี้:
เมโลดี้ ออฟ ไลฟ์
รูปแบบ
เมโลดี้ ออฟ ไลฟ์ เป็นเทศกาลดนตรีที่จะนำวงดนตรีนอกกระแสหลักที่ได้รับความนิยมมาแสดงคอนเสิร์ต โดยในปีแรกจัดแสดงเฉพาะที่ลานเซ็นทรัลเวิลด์สแควร์ในช่วงปลายปี แต่ในปีต่อๆ มา ได้เพิ่มลานโซนฟอรัมอีกหนึ่งแห่ง และย้ายช่วงเวลาจัดมาเป็นช่วงกลางปี นอกจากนี้ในเทศกาล ยังมีโซนสำหรับพบปะศิลปินอย่างใกล้ชิด และโซนจำหน่ายของที่ระลึก ของสะสมของศิลปินที่เข้าร่วมงาน
ศิรินทร์ ธูปกล่ำ
พลเอก ศิรินทร์ ธูปกล่ำ อดีตประธานคณะกรรมการการเลือกตั้ง (กกต.) อดีตสมาชิกวุฒิสภา จังหวัดลพบุรี และอดีต ราชองครักษ์พิเศษ